ผู้นำฮ่องกงเจอป่วนแถลงวันที่ 2 ฝ่ายค้าน 11 คนโดนหิ้วออกจากสภา
สำนักข่าวต่างประเทศ,รายงานว่า นางแคร์รี แลม ผู้บริหารสูงสุดเขตบริหารพิเศษฮ่องโดนป่วนในสภานิติบัญญัติเป็นวันที่ 2 เมื่อ 17 ต.ค. 2562 หลังจากส.ส.ฝ่ายค้านตะโกนก่อกวนและชูป้ายขับไล่ระหว่างที่เธอพยายามตอบคำถามในสภา จนในที่สุดสมาชิกฝ่ายค้าน 11 คนต้องถูกเจ้าหน้าที่รักษาความปลอดภัยนำตัวออกจากสภา,นางแคร์รี แลม ต้องเผชิญกับเสียงต่อต้านจากส.ส.สนับสนุนประชาธิปไตย์ซึ่งเป็นฝ่ายค้านนับตั้งแต่เปิดประชุมสมัยสภารอบใหม่เมื่อวันพุธ หรือ 3 เดือนหลังจากอาคารรัฐสภาถูกผู้ประท้วงสวมหน้ากากบุกโจมตี และการก่อกวนของส.ส.ฝ่ายค้าน ทำให้เธอไม่สามารถแถลงนโยบายได้ และต้องแถลงผ่านวิดีโอที่เตรียมไว้ก่อนแล้วแทน,ต่อมาในวันพฤหัสบดี นางแลมกลับมาต่อคำถามของเหล่าสมาชิกสภา เรื่องเนื้อหาของนโยบายที่เธอประกาศ แต่ความปั่นป่วนเกิดขึ้นอีกครั้งเมื่อฝ่ายค้านตะโกนสโลแกนต่อต้าน จนพวกเขาทยอยถูกเจ้าหน้าที่ลากตัวออกจากสภาทีละคน,เย็นวันเดียวกัน นางแลมจัดการแถลงไลฟ์สดผ่านเฟซบุ๊ก แต่ก็มีผู้ไปกดอีโมจิแสดงความโกรธ และเขียนคอมเมนต์ต่อว่าจำนวนมหาศาล,ทั้งนี้ ฮ่องกงกำลังเผชิญการประท้วงอย่างหนักของประชาชนมานานหลายเดือน โดยเริ่มจากการต่อต้านกฎหมายส่งผู้ร้ายข้ามแดนไปจน ก่อนจะขยายไปเป็นการต่อต้านรัฐบาลและการใช้ความรุนแรงของตำรวจ และเกิดการปะทะกันระหว่างผู้ชุมนุมกับตำรวจบ่อยครั้ง จนผู้บาดเจ็บทั้ง 2 ฝ่าย ขณะที่ผู้ชุมนุมหัวรุนแรงทุบทำลายทรัพย์สินสาธารณะและร้านค้าไปเป็นจำนวนมาก,นางแลมซึ่งผู้ประท้วงเรียกร้องให้ลาออก พยายามชนะใจประชาชนด้วยนโยบายที่แถลงในวันพุธ แต่ถูกถูกวิพากษ์วิจารณ์อย่างหนักจากทั้งฝ่ายค้านและฝ่ายเดียวกัน ว่าแทบไม่ได้เสนอทางแก้ไขสถานกาณณ์ทางการเมืองเลย แต่กลับมุ่งเน้นไปที่เรื่องเศรษฐกิจ โดยเธอให้คำมั่นจำเพิ่มอุปทานบ้านและที่ดินในฮ่องกง และประกาศมาตรการอุดหนุนจำนวนหนึ่ง,ส่วนเรื่องสถานการณ์การประท้วงทางการเมือง นางแลมระบุว่า ความก้าวหน้าใดๆ จะเกิดขึ้นได้ก็ต่อเมื่อฝ่ายผู้ประท้วงยุติความรุนแรงแล้ว ขณะที่ฝ่ายผู้ชุมนุมก็ยืนยันว่า พวกเขาจุดหยุดเคลื่อนไหวเมื่อรัฐบาลทำตามข้อเรียกร้องหลักของพวกเขา รวมทั้ง สอบสวนการทำงานของเจ้าหน้าที่, นิรโทษกรรมผู้ชุมนุมที่ถูกจับกว่า 2,500 คน และให้มีการเลือกตั้งอย่างเสรี แต่นางแลมและจีนแผ่นดินใหญ่ปฏิเสธที่จะทำตามข้อเรียกร้องนี้มาตลอด
แคร์รี แลม ผู้บริหารสูงสุดฮ่องกงถูกส.ส.ฝ่ายค้านก่อกวนในสภาเป็นวันที่ 2 หลังจากเมื่อวันพุธโดนป่วนจนแถลงนโยบายไม่ได้
ฮ่องกง,ฝ่ายค้าน,แคร์รี แลม,แถลงนโยบาย,ประท้วงฮ่องกง